stanford-oval/wikipedia huggingface dataset:
พีเอเวิกส์
ผลงานที่เข้าร่วมผลิต > อนิเมะชุด

| # | ชื่อ | รายละเอียด> แนวเรื่อง | รายละเอียด> ความยาว | รายละเอียด> ฉาย (ในญี่ปุ่น) | ร่วมกับ |
| --- | --- | --- | --- | --- | --- |
| 1 | ไอพีจีเอกซ์อิมมอร์ทัลกร็องพรีซ์   (IGPX インモータル・グランプリ)  | กีฬา | 5 ตอน | 15 กันยายน 2546- 19 กันยายน 2546 | พรอดักชันไอจีและ บีเทรน |
| 2 | สึบะซะ –เรเซอร์วัวร์ครอนิเคิล–   (ツバサ-RESERVoir CHRoNiCLE-)  | จินตนิมิต วีรคติ | 52 ตอน | 9 เมษายน 2548- 4 พฤศจิกายน 2549 | บีเทรน |
| 3 | โคเกียวชิเฮ็งยูเรกาเซเวน   (交響詩篇エウレカセブン; Psalms of Planets Eureka seveN)  | ผจญภัย นาฏกรรมตลก บันเทิงคดีแนววิทยาศาสตร์ วีรคติ | 51 ตอน | 17 เมษายน 2548- 2 เมษายน 2549 | โบนส์ (Bones) |
| 4 | บลัด+   (ブラッドプラス;   Blood+)  | สู้รบ ผจญภัย บันเทิงคดีแนววิทยาศาสตร์ โศกนาฏกรรม เหนือธรรมชาติ | 50 ตอน | 8 ตุลาคม 2548- 23 กันยายน 2549 | พรอดักชันไอจีและ แอนิเพลกซ์ (Aniplex) |
| 5 | มุชิชิ   (蟲師)  | เหนือธรรมชาติ เรื่องนักสืบ | 26 ตอน | 22 ตุลาคม 2548- 18 กรกฎาคม 2549 | อาร์ตแลนด์ (Artland) |
| 6 | สไปเดอร์ไรเดอส์ ~โอะระกุรุโนะยูชะตะชิ~   (スパイダーライダーズ ~オラクルの勇者たち~)  | เหนือธรรมชาติ | 52 ตอน | 25 มีนาคม 2549- 29 เมษายน 2550 | บีเทรน |
| 7 | เฌอวาลีเยร์   (シュヴァリエ; Chevalier: Le Chevalier D'Eon)  | สยองขวัญ ประวัติศาสตร์ | 24 ตอน | 19 สิงหาคม 2549- 2 กุมภาพันธ์ 2550 | พรอดักชันไอจี |
| 8 | ดาร์เกอร์แดนแบล็ก –คุโระโนะเคยะกุชะ–   (Darker than Black -黒の契約者-)  | เหนือธรรมชาติ | 25 ตอน | 5 เมษายน 2550- 28 กันยายน 2550 | โบนส์ |
ผลงานที่เข้าร่วมผลิต > อนิเมะยาว

| # | ชื่อ | รายละเอียด> แนวเรื่อง | รายละเอียด> ความยาว | รายละเอียด> ฉาย (ในญี่ปุ่น) | ร่วมกับ |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | .แฮก//ลิมินาลิตี   (ドットハック リミナリティ; .hack//Liminality)  | ผจญภัย บันเทิงคดีแนววิทยาศาสตร์ ลึกลับ นาฏกรรม | 4 ตอน รวม 132 นาที | 20 มิถุนายน 2545- 12 เมษายน 2546 | บีเทรน |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2 | เกะกิโจบังฮะงะเนะโนะเร็งกินจุสึชิชัมบัลลาโอยุกุโมะโนะ   (劇場版 鋼の錬金術師 シャンバラを征く者;   Fullmetal Alchemist the Movie: Conqueror of Shamballa)  | ผจญภัย บันเทิงคดีแนววิทยาศาสตร์ จินตนิมิต | 105 นาที | 23 กรกฎาคม 2548 | โบนส์ |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 3 | โคกะกุคิโดไตสแตนด์อโลนคอมเพลกซ์โซลิดสเตตโซไซอิตี   (攻殻機動隊 STAND ALONE COMPLEX Solid State Society;   Ghost in the Shell: Stand Alone Complex: Solid State Society)  | บันเทิงคดีแนววิทยาศาสตร์ สู้รบ | 105 นาที | 1 กันยายน 2549 | พรอดักชันไอจี |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 4 | โดราเอมอนเดอะมูฟวี่ ตอน โนบิตะตะลุยแดนปีศาจเจ็ดผู้วิเศษ   (映画ドラえもん のび太の新魔界大冒険 〜7人の魔法使い〜)  | ผจญภัย บันเทิงคดีแนววิทยาศาสตร์ จินตนิมิต ตลก | 112 นาที | 10 มีนาคม 2550 | ชินเอแอนิเมชัน (Shin-Ei Animation) |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 5 | อีวานเกเลียน: 1.0 กำเนิดใหม่วันพิพากษา   (ヱヴァンゲリヲン新劇場版: 序)  | สยองขวัญเชิงจิตวิทยา นาฏกรรม | 98 นาที | 1 กันยายน 2550 | ไกแนกซ์ (Gainax) และ คะรา (Khara) |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 6 | สเตรนเจอร์มุโกฮะดัง   (ストレンヂア 無皇刃譚;   Sword of the Stranger)  | สู้รบ ลึกลับ จินตนิมิต | 102 นาที | 29 กันยายน 2550 | โบนส์ |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
หมายเหตุ:     = เผยแพร่ในประเทศไทย และชื่อภาษาไทยเป็นชื่ออย่างเป็นทางการสำหรับเรื่องนั้น ๆ
ผลงานที่เข้าร่วมผลิต > วิดีโอเกม

เลย์ตันเกียวจุ
เลย์ตันเกียวจุโทะฟุชิงินะมะชิ (レイトン教授と不思議な町)
เลย์ตันเกียวจุโทะอะกุมะโนะฮะโกะ (レイトン教授と悪魔の箱)
เลย์ตันเกียวจุโทะไซโงะโนะจิกังเรียวโก (レイトン教授と最後の時間旅行)
ทริกเกอร์ฮาร์ตเอกเซลิกา –เอนแชนเต็ด– (トリガーハート エグゼリカ –Enchanted-)
แหล่งข้อมูลอื่น

(ญี่ปุ่น) เว็บไซต์ทางการ
(อังกฤษ) พีเอเวิกส์  ที่เครือข่ายข่าวอนิเมะ
(อังกฤษ) พีเอเวิกส์ ที่ไอเอ็มดีบี.คอม
| ด ค กพีเอเวิกส์ |
| --- | --- |
ซีรีส์โทรทัศน์:  True Tears (2008)  Canaan (2009)  แองเจิลบีทส์! แผนพิชิตนางฟ้า (2010)  สาวเรียวกังหัวใจเกินร้อย (2011)  อนาเธอร์ (2012)  ทาริ ทาริ บทเพลงบรรเลงฝัน (2012)  เรดดาต้าเกิร์ล (2013)  ชิโมกาโมะ มหัศจรรย์ครอบครัวทานุกิ (2013)  Nagi-Asu: A Lull in the Sea (2013–2014)  Glasslip (2014)  Shirobako (2014–2015)  Charlotte (2015)  ฮารุจิกะกับปริศนาทำนองนั้น (2016)  Kuromukuro (2016)  ซากุระเควสต์ (2017)  ชิโมกาโมะ มหัศจรรย์ครอบครัวทานุกิ 2 (2017)  สู้เพื่อฝัน ม้าสาวเดอร์บี้ (2018)  Sirius the Jaeger (2018)  อิโรซุกุเซไคโนะอะชิตะคาระ (2018)  Fairy Gone (2019)  A3! (2020)  Appare-Ranman! (2020)  วันที่ฉันกลายเป็นพระเจ้า (2020)  อควาโทปแห่งทรายขาว (2021)  ขงเบ้ง เจาะเวลามาปั้นดาว (2022)  อากิบะเมดวอร์ (2022)  คู่หูคุณพ่อยอดนักฆ่า (2023)  จังหวะวัยรุ่น ว้าวุ่นหัวใจ (2023)  Sakuna: Of Rice and Ruin (2024)  มาโยนากะ พั้นช์ (2024)  นานาเระ ฮานะนาเระ (2024)  ฮิบิ วะ ซูงิเรโดะ เมชิ อูมาชิ (2025)  สามสาวสุดเท่มิคาโดโนะดันโก๊ะเกินคาด (2025)  จังหวะวัยรุ่น ว้าวุ่นหัวใจ 2 (TBA) 
ภาพยนตร์:  Professor Layton and the Eternal Diva (2009)  Mai no Mahō to Katei no Hi (2011)  สาวเรียวกังหัวใจเกินร้อย: Home Sweet Home (2013)  Maquia: When the Promised Flower Blooms (2018)  Shirobako Movie (2020)  ยินดีต้อนรับสู่โรงกลั่นโคมาดะ (2023) 
OVA/ONA:  แองเจิลบีทส์! แผนพิชิตนางฟ้า: Stairway to Heaven (2010)  The Other -Karma- (2012)  Exodus! Episode 1: Exit Tokyo (2015)  แองเจิลบีทส์! แผนพิชิตนางฟ้า: Hell's Kitchen (2015)  The Third Girls Aerial Squad Episode 1 (2015)  Charlotte (2016)  สู้เพื่อฝัน ม้าสาวเดอร์บี้ (2018) 
วิดีโอเกม:  Wild Arms 3 (2002)  Professor Layton and the Curious Village (2007)  Professor Layton and the Diabolical Box (2007)  Professor Layton and the Unwound Future (2008)  Triggerheart Exelica -Enhanced- (2009)  Professor Layton and the Last Specter (2009)  Professor Layton and the Miracle Mask (2011)  Professor Layton and the Azran Legacy (2013) 
 หมวดหมู่
โรงเรียนนครขอนแก่น

| โรงเรียนนครขอนแก่น |
| --- | --- |
Nakorn Khon Kaen School
  ตราพระธาตุขามแก่นฯ ตราประจำโรงเรียนนครขอนแก่น
ที่ตั้ง

ถนนมลิวรรณ ตำบลบ้านทุ่ม อำเภอเมืองขอนแก่น จังหวัดขอนแก่น 40000
ข้อมูล
ประเภท: โรงเรียนมัธยมศึกษาขนาดใหญ่
คติพจน์: มุ่งสร้างงาน การเรียนดี กีฬาเด่น เน้นคุณธรรม   จงปฏิรูปตัวเองก่อนสิ่งอื่นใด   
ก่อตั้ง: 20 พฤษภาคม พ.ศ. 2524 (43 ปี)
ผู้ก่อตั้ง: นายธานี บุญคุ้ม
ผู้อำนวยการ: นางสาวสิมาพร ลิ้มไพบูลย์
ระดับปีที่จัดการศึกษา: มัธยมศึกษา
จำนวนนักเรียน: 2,134 คน  (ข้อมูล ณ วันที่ 10 มิถุนายน 2566)
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ  ภาษาจีน   ภาษาลาว
วิทยาเขต: แก่นนครราชพฤกษ์
สี:    สีเทา-สีแดง
เพลง: มาร์ชนครขอนแก่น
อักษรย่อ: น.ข.ก. / NKK
ต้นไม้ประจำโรงเรียน: พิกุล
เว็บไซต์: www.nkk.ac.th
โรงเรียนนครขอนแก่น (อังกฤษ: Nakorn Khon Kaen School) เป็นโรงเรียนมัธยมศึกษาขนาดใหญ่พิเศษแบบสหศึกษาอยู่ในความดูแลของสำนักงานเขตพื้นที่การศึกษามัธยมศึกษาขอนแก่น ก่อตั้งเมื่อวันที่ 20 พฤษภาคม พ.ศ. 2524 โดยมี นายทำนอง รังสีปัญญา เป็นครูใหญ่ท่านแรก ปัจจุบัน จัดการศึกษาระดับมัธยมศึกษารูปแบบสหศึกษา โรงเรียนนครขอนแก่น ตั้งอยู่เลขที่ 228 หมู่ที่ 2 ถนนมลิวรรณ ตำบลบ้านทุ่ม อำเภอเมืองขอนแก่น จังหวัดขอนแก่น
บริเวณหน้าโรงเรียนนครขอนแก่น
ประวัติโรงเรียน

โรงเรียนนครขอนแก่น ก่อตั้งขึ้นตามดำริของนายธานี บุญคุ้ม ศึกษาธิการจังหวัดขอนแก่นขณะนั้น โดยมีนายทำนอง รังสีปัญญา อาจารย์ใหญ่โรงเรียนฝางวิทยายน พร้อมด้วยกำนัน ผู้ใหญ่บ้าน และ ชาวบ้านทุ่ม ได้บริจาคทรัพย์ส่วนตัวก่อสร้างอาคารเรียนชั่วคราวขึ้น โดยใช้พื้นที่สาธารณะของศูนย์พัฒนาเยาวชนบ้านทุ่ม ซึ่งตั้งอยู่บนถนนสายเอเชีย 14(ถนนมะลิวัลย์ , ขอนแก่น – ชุมแพ ) ห่างจากตัวจังหวัดด้านทิศตะวันตกประมาณ 15 กิโลเมตร วันที่ 20 พฤษภาคม 2524 นายทำนอง รังสีปัญญา ได้รับแต่งตั้งให้เป็นผู้บริหารคนแรก มีอาจารย์จำนวน 5 คน มีนักเรียนชั้นมัธยมศึกษาปีที่ 1 จำนวน 400 คน
ปี พ.ศ. 2525 ได้อนุญาตให้ใช้อาคารเรียนของโรงเรียนบ้านทุ่ม(ทุ่มประชานุเคราะห์)และวัดป่าอภัยวันเป็นสถานที่เรียนเพิ่มขึ้น และได้รับจัดสรรงบประมาณเป็นครั้งแรกเพื่อก่อสร้างอาคารเรียนชั่วคราว อาคารถาวร และปรับปรุง ถนน แหล่งน้ำ โดยมีครูเพิ่มขึ้นเป็น 30 คน นักเรียน 600 คน
สัญลักษณ์และเครื่องหมายประจำโรงเรียน

ตราประจำโรงเรียน
สีเทา-แดง 
สีประจำโรงเรียน
พิกุล
ต้นไม้ประจำโรงเรียน
พระพุทธศรีศากยมุนีนครขอนแก่น
พระพุทธรูปประจำโรงเรียน
ความหมายของสัญลักษณ์ประจำโรงเรียน
ลักษณะของสัญลักษณ์ เป็นรูปพระธาตุขามแก่น รัศมี 7 แฉก ประดับด้วยลายไทยสมัยทวาราวดี ซึ่งมีความหมาย ดังนี้
องค์พระธาตุขามแก่น หมายถึง โบราณสถานประจำเมืองขอนแก่น
รัศมี 7 แฉก หมายถึง ที่ตั้งเมืองขอนแก่น 7 แห่ง ในอดีต
ซึ่งประกอบด้วย
เมืองเก่าขอนแก่น , ดอนบม , โนนทัน , บ้านทุม ,ดอนกระ ยอมเมืองเพีย , ดอนพันชาติ และ พระลับ 
ลายไทยสมัยทวาราวดี หมายถึง เอกลักษณ์ไทย
████ สีประจำโรงเรียน
สีเทา ██ หมายถึง ความสงบสุข
สีแดง ██ หมายถึง ความกล้าหาญ ความเจริญรุ่งเรือง
สิ่งยึดเหนี่ยวจิตใจชาวนครขอนแก่น พระพุทธศรีศากยมุนีนครขอนแก่น สร้างประดิษฐาน เมื่อพุทธศักราช 2527 ปรับปรุง-บูรณะ เมื่อพุทธศักราช 2545
ปรัชญาของโรงเรียน  มุ่งสร้างงาน การเรียนดี กีฬาเด่น เน้นคุณธรรม
อัตลักษณ์ ไหว้สวย ช่วยเหลือ
ทำเนียบผู้บริหาร

| รายนามผู้บริหาร โรงเรียนนครขอนแก่น> ลำดับ | รายนามผู้บริหาร โรงเรียนนครขอนแก่น> รายนาม | รายนามผู้บริหาร โรงเรียนนครขอนแก่น> เริ่มวาระ | รายนามผู้บริหาร โรงเรียนนครขอนแก่น> สิ้นสุดวาระ | รายนามผู้บริหาร โรงเรียนนครขอนแก่น> ตำแหน่ง |
| --- | --- | --- | --- | --- |
|  1 |  นายทำนอง รังสีปัญญา |  พ.ศ. 2524 |  พ.ศ. 2528 |  ครูใหญ่ |
|  2 |  นายเทอดศักดิ์ รัตนมณี |  พ.ศ. 2528 |  พ.ศ. 2532 |  อาจารย์ใหญ่ |
|  3 |  นายสมชาย เขตอนันต์ |  พ.ศ. 2532 |  พ.ศ. 2540 |  ผู้อำนวยการ |
|  4 |  นายลิขิต เพชรผล |  พ.ศ. 2540 |  พ.ศ. 2543 |  ผู้อำนวยการ |
|  5 |  นายธรรมรัตน์ ประเสริฐ |  พ.ศ. 2543 |  พ.ศ. 2546 |  ผู้อำนวยการ |
|  6 |  นายปัญญา ปะเสระกัง |  พ.ศ. 2546 |  พ.ศ. 2553 |  ผู้อำนวยการ |
|  7 |  นางกรรณิกา ศรีสัตย์รสนา |  พ.ศ. 2553 |  พ.ศ. 2557 |  ผู้อำนวยการ |
|  8 |  นายประวิทย์กาสา บุญจุฑาสิริกุล |  พ.ศ. 2557 |  พ.ศ. 2561 |  ผู้อำนวยการ |
|  9 |  นายสมศักดิ์ บ้านเหล่า |  พ.ศ. 2561 |  พ.ศ. 2563 |  ผู้อำนวยการ |
|  10 |  นายอภิชาติ  อุ่นเกิด |  พ.ศ. 2563 |  พ.ศ. 2567 |  ผู้อำนวยการ |
| 11 | นางสาวสิมาพร ลิ้มไพบูลย์ | พ.ศ. 2567 | ปัจจุบัน | ผู้อำนวยการ |
อาคารสถานที่

อาคาร 1 - เป็นอาคาร 3 ชั้น แบ่งเป็น
ห้องวิชาการ
ห้องพยาบาล
ห้องเรียนร่วม
ห้องพักครูหมวดคณิตศาสตร์
ห้องพักครู หมวดพลานามัย
ห้องเรียนชั้นมัธยมศึกษาปีที่ 2/1-10 และ ชั้นมัธยมศึกษาปีที่ 6/1-4
อาคาร 2 - เป็นอาคาร 3 ชั้น แบ่งเป็น
ห้องสมุด
ห้องโสตทัศนูปกรณ์
ห้องบริหารทั่วไป
ห้องพักครูหมวดสังคมศึกษา
ห้องจริยธรรม
ห้องเรียนชั้นมัธยมศึกษาปีที่ 1/1-10 และห้องเรียนพิเศษชั้นมัธยมตอนต้น ม.1/11,ม.2/11,ม.3/11
ธนาคารโรงเรียน
ห้องวิทยบริการ
อาคาร 3 - เป็นอาคาร 3 ชั้น แบ่งเป็น
ห้องเรียนภาษาอังกฤษ
ห้องธุรการ
ห้องพัสดุ
ห้องประชุมเพชรไพลิน
ห้องพักครูหมวดภาษาไทย
ห้องเรียนชั้นมัธยมศึกษาปีที่ 3/1-10 และห้องเรียนพิเศษชั้นมัธยมตอนปลาย  ม.4/6,ม.5/7,ม.6/8
ห้องแนะแนว
อาคาร 4 - เป็นอาคาร 3 ชั้น แบ่งเป็น
ห้องเรียนวิทยาศาสตร์
ห้องคอมพิวเตอร์ 1-3
ห้องพักครูหมวดวิทยาศาสตร์ ห้องคอมพิวเตอร์ 1-4 (อนุสรณ์35ปีนครขอนแก่น)
ห้องเรียนชั้นมัธยมศึกษาปีที่ 4/1-6 และชั้นมัธยมศึกษาปีที่ 5/1-6
ห้องดาราศาสตร์
ธนาคารขยะรีไซเคิล
อาคาร 5 - เป็นอาคาร 3 ชั้น แบ่งเป็น
ห้องพักครูหมวดภาษาต่างประเทศ
ห้องเรียนชั้นมัธยมศึกษาปีที่ 4/1-7 และชั้นมัธยมศึกษาปีที่ 6/5-6
อาคารไม้ อาคารดรตรี 2 ชั้น แบ่งเป็น
ห้องดนตรีไทย
ห้องนาฏศิลป์
ห้องพักครูดนตรีและนาฏศิลป์
อาคารศิลปะ 1 ชั้น แบ่งเป็น
ห้องเรียนศิลปะ
ห้องเรียนปั้น
ห้องพักครูหมวดศิลปะ
อาคารคหกรรม 1 ชั้น แบ่งเป็น
ห้องเขียนแบบ
ห้องเรียนคหกรรม
ห้องพักครูคหกรรม
อาคารวงดุริยาง 1 ชั้น แบ่งเป็น
ห้องซ้อมวงดุริยางค์
ห้องแต่งตัว
โรงรถ
ชั้น1 โรงอาหาร(ใหม่)
ชั้น2 ศูนย์กีฬาโรงเรียน
บ้านเรือนไทย
พระพุทธศรีศากยมุนีนครขอนแก่น
แผนการเรียนการสอนของทางโรงเรียน/หลักสูตร > มัธยมศึกษาตอนต้น

ห้องเรียนทั่วไป  ได้แก่ ม.1/1-10 , ม.2/1-10 , ม.3/1-10
ห้องเรียนพิเศษ วิทยาศาสตร์ - คณิตศาสตร์ เทคโนโลยีและสิ่งแวดล้อม (Gifted)  ได้แก่  ม.1/11 , ม.2/11 , ม.3/11
แผนการเรียนการสอนของทางโรงเรียน/หลักสูตร > มัธยมศึกษาตอนปลาย

แผนการเรียนวิทยาศาสตร์และคณิตศาสตร์  ได้แก่ ม.4/1-5 , ม.5/1-5 , ม.6/1-5
แผนการเรียนศิลป์-สังคม-ภาษาลาว-ภาษาจีน  ได้แก่  ม.4/6 ม.4/7 , ม.5/6-7 , ม.6/6 ม.6/7
ห้องเรียนพิเศษ วิทยาศาสตร์ - คณิตศาสตร์ เทคโนโลยีและสิ่งแวดล้อม (Gifted)  ได้แก่  ม.4/8 , ม.5/8 , ม.6/8
คณะสีของโรงเรียนนครขอนแก่น

โรงเรียนนครขอนแก่น เป็นโรงเรียนเดียวของประเทศไทยที่ใช้ชื่อคณะสีจากที่ตั้งเมืองขอนแก่น
██ คณะเมืองเก่านคร (สีเหลือง)
██ คณะโนนทันนคร  (สีชมพู)
██ คณะดอนบมนคร  (สีเขียว)
██ คณะทุ่มนคร (สีแสด)
██ คณะพระลับนคร  (สีฟ้า)
██ คณะเมืองเพียนคร  (สีม่วง) ปัจจุบันไม่ได้จัดตั้งคณะสีนี้
██ คณะดอนพันชาตินคร  (สีแดง) ปัจจุบันไม่ได้จัดตั้งคณะสีนี้
ศิษย์เก่ามีชื่อเสียง > ด้านกีฬา

ขวัญ หรุ่มวิสัย นักฟุตบอล
ศิษย์เก่ามีชื่อเสียง > ด้านดนตรีและการแสดง

รัชภูมิ แสงสิงห์ นักร้อง
กัลยา ไกลถิ่น นักร้อง
แหล่งข้อมูลอื่น

เว็บไซต์โรงเรียนนครขอนแก่น เก็บถาวร 2011-08-10 ที่ เวย์แบ็กแมชชีน
โรงเรียนนครขอนแก่น ที่เฟซบุ๊ก
ข้อมูลพื้นฐานโรงเรียนนครขอนแก่นในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
แผนที่และภาพถ่ายทางอากาศของ โรงเรียนนครขอนแก่น
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
16°27′06″N 102°43′36″E﻿ / ﻿16.451673°N 102.726678°E﻿ / 16.451673; 102.726678
ภัทรวรินทร์ ทิมกุล

| ภัทรวรินทร์ ทิมกุล |
| --- | --- |
เกิด: 8 ธันวาคม พ.ศ. 2520 (47 ปี) กรุงเทพมหานคร ประเทศไทย
บุตร: 3 คน
อาชีพ:  นักแสดง  นักร้อง  นักเขียน  นางแบบ  นักธุรกิจ  เชฟ 
ปีที่แสดง: พ.ศ. 2536–ปัจจุบัน
ผลงานเด่น: อ้อม – บางกอกแดนเจอรัส เพชฌฆาตเงียบ อันตราย (2543)  ดาราราย – บอดี้ ศพ*19 (2550)  ครูอ้อ – ฮอร์โมนส์ วัยว้าวุ่น (2556)
สุพรรณหงส์: นักแสดงสมทบหญิงยอดเยี่ยม พ.ศ. 2544 – บางกอกแดนเจอรัส เพชฌฆาตเงียบ อันตราย
คมชัดลึก: นักแสดงสมทบหญิงยอดเยี่ยม สาขาภาพยนตร์ พ.ศ. 2550 – บอดี้ ศพ #19
ภัทรวรินทร์ ทิมกุล (เกิด 8 ธันวาคม พ.ศ. 2520) ชื่อเล่น เมย์ นักแสดง นางแบบ นักร้อง และนักเขียนชาวไทย
ประวัติ

ภัทรวรินทร์ ทิมกุล ชื่อเล่น เมย์ เกิดวันที่ 8 ธันวาคม พ.ศ. 2520 เป็นบุตรของครรชิต ทิมกุล และภัทราวดี มีชูธน ปัจจุบันมีบุตรแล้ว 3 คน และเปิดร้านอาหารของตัวเองชื่อ ภัทราวดี เรสเตอร์รองท์ แอนด์ ผับ อีกทั้งเป็นหนึ่งในผู้เข้าแข่งขันรายการ ศึกค้นหาเชฟกระทะเหล็ก (ฤดูกาลที่ 1) แต่ถอนตัวออกในสัปดาห์ที่ 2 เนื่องจากปัญหาสุขภาพ
ในปี 2539 ภัทรวรินทร์ ออกอีพีอัลบั้มเดี่ยว ชุดแรกและชุดเดียว ภายใต้สังกัดโซนี่ มิวสิค ภายใต้ชื่อ ตังเม กับอัลบั้ม "TANG MAY" แนวเพลง City Pop, Techno-Pop มีเพลงโปรโมท ได้แก่ อยากให้รู้, เก็บไว้ตรงนี้ และเพลง ฝากไว้ให้คิด อัลบั้มชุดนี้มีทั้งหมด 6 เพลง โดยแบ่งเป็นพาทย์เพลงเวอร์ชั่นภาษาไทย 3 เพลง และเวอร์ชั่นภาษาอังกฤษ 3 เพลง ถือเป็นความแปลกใหม่ในช่วงนั้นเป็นอย่างมาก ไม่ว่าจะเป็นแนวเพลง หรือจำนวนเพลง โดยร่วมกับทีมเพลงคือ สมหวัง พัชรพร, กะปิ (หรือ แก๊ป ทีโบน) และ จามร วัฒฑกานนท์
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2536 | โสดหารสอง | ระวิ | ช่อง 3 |
| 2538 | เยาวราชในพายุฝน | หงส์ | ช่อง 3 |
| 2540 | สาวใช้ไฮเทค | นิยา | ช่อง 3 |
| 2541 | เทพนิยายนายเสนาะ | บุ๋ม | ช่อง 3 |
| 2542 | กิจกรรมชายโสด | สุรัสวดี | ช่อง 7 |
| 2543 | หงส์เหนือมังกร | รุจี (สร้อย) | ช่อง 5 |
| 2543 | แม่ครัวตัวยุ่ง | แอน | ช่อง 7 |
| 2543 | ทิพยดุริยางค์ | นิราลัย (หงฮัว) | ช่อง 7 |
| 2544 | ขอหยุดหัวใจไว้เพียงเธอ | เชย่า | ช่อง 3 |
| 2545 | ฝันที่ปลายฟ้า |  | ช่อง ITV |
| 2547 | มังกรเดียวดาย | รุจี (สร้อย) | ช่อง 5 |
| 2557 | อรุณสวัสดิ์ | ครูอร | Mono 29 |
| 2558 | เพลิงดาว |  | พีพีทีวี |
| 2559 | โสด Stories | เมย์ | ช่องวัน |
| 2559 | พิษสวาท | คุณหญิงอรุณฉาย | ช่องวัน |
| 2559 | เพชรตัดเพชร | เจสซี่ | ช่อง 7 |
| 2560 | โสด Stories 2 | เมย์ | ช่องวัน |
| 2564 | แม่เบี้ย | รุ่งทิพย์ | ช่อง 7 |
| 2567 | เมืองลับแล | อังกาบ | ช่องเวิร์คพอยท์ |
ผลงาน > ซิทคอม

2553 บ้านนี้มีรัก รับบท พี่รหัส  รับเชิญ ช่อง 9
ผลงาน > ซีรีส์

| 0 | 1 | 2 | 3 |
| --- | --- | --- | --- |

| ปี | เรื่อง | บทบาท (ชื่อตัวละคร) | ช่อง |
| พ.ศ. 2556 | ฮอร์โมนส์ วัยว้าวุ่น | ครูอรทัย จิตสง่า (ครูอ้อ) | จีเอ็มเอ็มวัน / จีทีเอชออนแอร์ |
| พ.ศ. 2564 | เด็กใหม่ | ครูเอ | Netflix |
| พ.ศ. 2564 | The Player รัก เป็น เล่น ตาย | แม่กีวี่ | GMM25 |
ผลงาน > ผลงานดนตรี

อัลบั้ม "ตังเม (Tang May)" สังกัด SONY MUSIC พ.ศ. 2539
รายชื่อเพลง
อยากให้รู้
ฝากให้คิด
เก็บไว้ตรงนี้
The Illusion Of Love
Is This The Real Think ?
We Long Together
ผลงาน > ผลงานเขียน

พอคเก็ตบุ๊ค เรื่อง สงครามความอ้วน
ผลงาน > ผลงานการแสดงภาพยนตร์

บางกอกแดนเจอรัส เพชฌฆาตเงียบ อันตราย (2543)
จันดารา (2544)
ขังแปด (2545)
ชู้ (2547)
เสน่ห์อำมหิต (2547)
บอดี้ ศพ #19 (2550)
ดรีมทีม (2551)
สามพันโบก (2552)
ม.6/5 ปากหมาท้าผี (2556)
วัยเป้งง นักเลงขาสั้น (2557)
ตุ๊ดตุ่กู้ชาติ (2560)
วอน (เธอ) (2563)
ผลงาน > ผลงานอื่นๆ

แสดงมิวสิกวิดีโอเพลง ส่งเธอที่เก่า ศิลปิน เมทนี บุรณศิริ
แสดงมิวสิกวิดีโอเพลง ฝากดูแลแทนฉัน ศิลปิน มาลีวัลย์ เจมีน่า
แสดงมิวสิกวิดีโอเพลง ลึกสุดใจ (ร่วมกับ เบอร์นี่ กัส) ศิลปิน โจ-ก้อง
แสดงมิวสิกวิดีโอเพลง เรื่องขี้หมา ศิลปิน วายน็อตเซเว่น
แสดงมิวสิกวิดีโอเพลง จะรักกันนานเท่าไหร่ ศิลปิน ปีเตอร์ คอร์ป ไดเรนดัล
ภาพยนตร์วีซีดีเรื่อง เสน่ห์อำมหิต
ภาพยนตร์วีซีดีเรื่อง ย่านาค
ภาพยนตร์วีซีดีเรื่อง ศพใต้เตียง
หัวหน้าทีม Dance trainer ในรายการทรู อะคาเดมี่ แฟนเทเชีย ซีซั่นที่ 7 (27 มิถุนายน - 18 กันยายน 2553)
เทรนเนอร์ทีมการแสดง ที่นำโดย ครูเล็ก ภัทราวดี มีชูธน ในรายการทรู อะคาเดมี่ แฟนเทเชีย ซีซั่นที่ 8 (26 มิถุนายน - กันยายน 2554)
รางวัลที่ได้รับ

รางวัลภาพยนตร์แห่งชาติ สุพรรณหงส์ ครั้งที่ 11 นักแสดงสมทบหญิงยอดเยี่ยม จากภาพยนตร์เรื่อง บางกอกแดนเจอรัส เพชฌฆาตเงียบ อันตราย
รางวัลคมชัดลึก อวอร์ด ครั้งที่ 5 นักแสดงสมทบหญิงยอดเยี่ยม จากภาพยนตร์เรื่อง บอดี้ ศพ #19
รางวัลสตาร์พิคส์ ครั้งที่ 5 นักแสดงสมทบหญิงยอดเยี่ยม จากภาพยนตร์เรื่อง บอดี้ ศพ #19
เว่ย์ เจี้ยนสิง

| เว่ย์ เจี้ยนสิง |
| --- | --- |
尉健行
เว่ย์ใน ค.ศ. 1996

เลขาธิการคณะกรรมการสอบวินัยส่วนกลาง
ดำรงตำแหน่ง 19 ตุลาคม ค.ศ. 1992 – 15 พฤศจิกายน ค.ศ. 2002
เลขาธิการใหญ่: เจียง เจ๋อหมิน
ก่อนหน้า: เฉียว ฉือ
ถัดไป: อู๋ กวนเจิ้ง
เลขาธิการพรรคประจำกรุงปักกิ่ง
ดำรงตำแหน่ง 27 เมษายน ค.ศ. 1996 – 25 สิงหาคม ค.ศ. 1997
ก่อนหน้า: เฉิน ซีถง
ถัดไป: เจี่ย ชิ่งหลิน
ประธานสหพันธ์สหภาพแรงงานแห่งประเทศจีน
ดำรงตำแหน่ง 24 ตุลาคม ค.ศ. 1993 – 28 ธันวาคม ค.ศ. 2002
ก่อนหน้า: หนี่ จื้อฝู
ถัดไป: หวัง จ้าวกั๋ว
รัฐมนตรีว่าการกระทรวงการกำกับดูแล
ดำรงตำแหน่ง 23 มิถุนายน ค.ศ. 1987 – 29 มีนาคม ค.ศ. 1993
หัวหน้ารัฐบาล: จ้าว จื่อหยาง หลี่ เผิง
ก่อนหน้า: เฉียน อิง
ถัดไป: เฉา ชิงเจ๋อ
หัวหน้ากรมองค์การพรรคคอมมิวนิสต์จีน
ดำรงตำแหน่ง 13 กรกฎาคม ค.ศ. 1985 – 27 พฤษภาคม ค.ศ. 1987
เลขาธิการใหญ่: หู เย่าปัง
ก่อนหน้า: เฉียว ฉือ
ถัดไป: ซ่ง ผิง
นายกเทศมนตรีฮาร์บิน
ดำรงตำแหน่ง 10 มีนาคม ค.ศ. 1981 – 20 มกราคม ค.ศ. 1984
ก่อนหน้า: หวัง หฺวาเฉิง
ถัดไป: หวัง เหรินเชิง
 
ข้อมูลส่วนบุคคล
เกิด: 2 มกราคม ค.ศ. 1931(1931-01-02) อำเภอซินชาง เจ้อเจียง สาธารณรัฐจีน
เสียชีวิต: 7 สิงหาคม ค.ศ. 2015(2015-08-07) (84 ปี) ปักกิ่ง สาธารณรัฐประชาชนจีน
พรรคการเมือง: พรรคคอมมิวนิสต์จีน (1949–2002)
ศิษย์เก่า: มหาวิทยาลัยเทคโนโลยีต้าเหลียน

เว่ย์ เจี้ยนสิง (จีน: 尉健行; พินอิน: Wèi Jiànxíng; 2 มกราคม ค.ศ. 1931 – 7 สิงหาคม ค.ศ. 2015) เป็นผู้นำอาวุโสในพรรคคอมมิวนิสต์จีน มีบทบาทมากที่สุดในคริสต์ทศวรรษ 1980 และ 1990 เขาดำรงตำแหน่งสำคัญหลายตำแหน่งตามลำดับ รวมถึงสมาชิกคณะกรรมาธิการสามัญประจำกรมการเมือง เลขาธิการคณะกรรมการสอบวินัยส่วนกลาง เลขาธิการพรรคประจำปักกิ่ง และประธานสหพันธ์สหภาพแรงงานแห่งประเทศจีน
ประวัติ

เว่ย์ เจี้ยนสิง เกิดที่อำเภอซินชาง มณฑลเจ้อเจียง เขาย้ายไปเซี่ยงไฮ้และเข้าเรียนที่โรงเรียนมัธยมมหาวิทยาลัยกวงหฺวาใน ค.ศ. 1947 ที่ซึ่งเขาสนิทสนมกับเฉียว ฉือ ผู้ซึ่งเป็นชาวเจ้อเจียงและศิษย์เก่ากวงหฺวาเช่นกัน และเป็นผู้นำขบวนการนักศึกษาใต้ดินของพรรคคอมมิวนิสต์จีน เว่ย์เข้าร่วมพรรคคอมมิวนิสต์จีนในเดือนมกราคม ค.ศ. 1949
ต่อมาเว่ย์เข้าศึกษาที่มหาวิทยาลัยเทคโนโลยีต้าเหลียนและสำเร็จการศึกษาใน ค.ศ. 1952 โดยมีวิชาเอกคือกลศาสตร์ ระหว่าง ค.ศ. 1952 ถึง 1953 เขาเรียนภาษารัสเซียที่ฝูชุ่น จากนั้นเว่ย์ถูกส่งไปสหภาพโซเวียตเพื่อศึกษาการจัดการอุตสาหกรรมจนถึง ค.ศ. 1955 ในช่วงต้นของการปฏิวัติวัฒนธรรม เขาถูกลดเกียรติทางการเมืองและต้องทำงานใช้แรงงาน แต่กลับมาได้รับความไว้วางใจอีกครั้งใน ค.ศ. 1973 และกลายเป็นหัวหน้าคณะกรรมาธิการปฏิวัติของโรงงานที่เขาทำงานอยู่ ระหว่าง ค.ศ. 1981 ถึง 1983 เขาดำรงตำแหน่งนายกเทศมนตรีฮาร์บิน
จากนั้นเว่ย์ถูกย้ายไปทำงานที่สหพันธ์สหภาพแรงงานแห่งประเทศจีน ที่ซึ่งเขาดำรงตำแหน่งในคณะเลขาธิการขององค์กรนั้น จากนั้นเขาเลื่อนตำแหน่งขึ้นเป็นหัวหน้ากรมองค์การของพรรคคอมมิวนิสต์จีน ผลงานของเขาได้รับการยอมรับจากหู เย่าปัง เลขาธิการพรรคในขณะนั้น ใน ค.ศ. 1987 หูถูกขับออกจากอำนาจในการต่อสู้ทางการเมืองโดยกลุ่มอนุรักษ์นิยมภายในพรรค และเว่ย์ซึ่งถูกตราหน้าว่าเป็นผู้ภักดีต่อหู จึงถูกย้ายออกจากองค์กรที่มีอำนาจไปดำรงตำแหน่งรัฐมนตรีว่าการกระทรวงการกำกับดูแล ซึ่งเป็นตำแหน่งที่ไม่สำคัญนัก ขณะทำงานในกระทรวง เว่ย์มีบทบาทสำคัญในการพัฒนาระบบกำกับดูแลข้าราชการพลเรือนของจีนรวมถึงกฎและข้อบังคับเกี่ยวกับการรักษาวินัยของเจ้าหน้าที่รัฐ
ในเดือนตุลาคม ค.ศ. 1992 ในการประชุมสภาแห่งชาติพรรคครั้งที่ 14 เว่ย์ได้รับแต่งตั้งให้ดำรงตำแหน่งในกรมการเมือง นอกเหนือจากการเป็นเลขาธิการสำนักเลขาธิการกลาง และเลขาธิการคณะกรรมการสอบวินัยส่วนกลาง (CCDI) ในช่วงที่เว่ย์ดำรงตำแหน่งหัวหน้า CCDI มีการดำเนินการคดีทางวินัยประมาณ 680,000 คดี คดีที่โดดเด่นที่สุดคือกรณีของเฉิน ซีถง เลขาธิการพรรคประจำกรุงปักกิ่ง ผู้ซึ่งถูกสอบสวนในข้อหาทุจริตตั้งแต่เดือนกรกฎาคม ค.ศ. 1994 และถูกขับออกจากพรรคในเดือนต่อมา หลังจากความเสื่อมเสียของเฉิน เว่ย์เองก็เข้ารับตำแหน่งหัวหน้าพรรคประจำปักกิ่งและดำรงตำแหน่งนั้นเป็นเวลาสองปี ใน ค.ศ. 1993 เขายังดำรงตำแหน่งประธานสหพันธ์สหภาพแรงงานแห่งประเทศจีนและดำรงตำแหน่งเป็นเวลาสองวาระ ในการประชุมสภาแห่งชาติพรรคครั้งที่ 15 ซึ่งจัดขึ้นใน ค.ศ. 1997 เว่ย์ได้รับที่นั่งในคณะกรรมาธิการสามัญประจำกรมการเมือง กลุ่มผู้มีอำนาจสูงสุดเจ็ดคน และยังคงดำรงตำแหน่งเลขาธิการคณะกรรมการสอบวินัยส่วนกลางต่อไป
เว่ย์เกษียณใน ค.ศ. 2002 และออกจากชีวิตสาธารณะ เขาเข้าร่วมงานทางการบ้างเป็นครั้งคราวตั้งแต่นั้นมา เขาเสียชีวิตในปักกิ่งเมื่อ 7 สิงหาคม ค.ศ. 2015
จักรพรรดินีหลิว (ซ่งเจินจง)

จางเสี้ยนหมิงซู่หวงโฮ่ว (จีน: 章獻明肅皇后; พินอิน: Zhāngxiànmíngsù Huánghòu; ค.ศ. 968–ค.ศ. 1033) มีพระนามเดิมว่า หลิวเอ๋อ (จีน: 劉娥; พินอิน: Liú É) เป็นจักรพรรดินีในจักรพรรดิซ่งเจินจงในปี 1012 และได้รับความไว้วางพระทัยจากพระจักรพรรดิอย่างรวดเร็ว จนสามารถร่วมปรึกษาหารือเรื่องราชการได้ พระนางเป็นผู้สำเร็จราชการแผ่นดินอย่างไม่เป็นทางการ ระหว่างที่จักรพรรดิซ่งเจินจงประชวร จากปี 1020 ถึง 1022 หลังจากนั้น พระนางเป็นผู้สำเร็จราชการแผ่นดินอย่างเป็นทางการในรัชสมัยของจักรพรรดิซ่งเหรินจง พระโอรสบุญธรรม จากปี 1022 จนกระทั่งสวรรคตในปี 1033 ในฐานะผู้สำเร็จราชการ พระนางมีอำนาจสั่งการด้วยพระนามของพระองค์เอง ไม่ใช่พระนามของยุวจักรพรรดิ พระนางกลายเป็นสตรีคนที่ 2 ในประวัติศาสตร์จีนที่สวมฉลองพระองค์จักรพรรดิ ต่อจากจักรพรรดินีบูเช็กเทียน จักรพรรดินีนาถเพียงพระองค์เดียวที่เป็นจักรพรรดินีผู้ครองราชย์ในประวัติศาสตร์จีน
พระประวัติ

แม่นางหลิวกำพร้าตั้งแต่ยังแบเบาะ ได้รับการเลี้ยงดูจากญาติฝ่ายมารดา และเมื่อถึงวัยรุ่น เธอก็กลายเป็นเก๋อจี้ (歌妓) ที่มีทักษะการตีกลอง เธอแต่งงานกับกงเม่ย์ (龔美) ช่างเงินผู้พาเธอเข้ามาอยู่ที่ไคเฟิงเมืองหลวงของราชวงศ์ซ่งในเวลานั้น เธอได้เข้ามาอยู่ในตำหนักของเจ้าชายจ้าว ยฺเหวียนซิ่ว (赵元休) 1 ในพระโอรสของจักรพรรดิซ่งไท่จง ตามบันทึก Sushui Jiwen ของซือหม่า กวาง นักประวัติศาสตร์และอัครมหาเสนาบดีในช่วงปลายราชวงศ์ซ่งเหนือระบุว่า กงเม่ย์ ขายแม่นางหลิวให้กับ จางฉี (张耆) ข้าราชการในตำหนักของเจ้าชายยฺเหวียนซิ่วเพราะความยากจน
เจ้าชายจ้าว ยฺเหวียนซิ่ว พระชนมายุ 15 พรรษาทรงหลงใหลนางรำวัย 14 ปี วันหนึ่ง จักรพรรดิทอดพระเนตรเห็นว่าพระโอรสของพระองค์ดู "ไร้เรี่ยวแรงและผอมลง" แม่นมของเจ้าชายซึ่งดูเหมือนจะเกลียดชังแม่นางหลิวก็ได้กล่าวโทษนางต่อหน้าพระพักตร์ขององค์จักรพรรดิ แม่นางหลิวถูกขับออกจากพระตำหนัก แต่เจ้าชายได้จัดให้เธอไปพำนักอยู่ที่บ้านของ จางฉี เขาไม่เต็มใจรับแม่นางหลิวไว้ในตอนแรก แต่ยอมรับในภายหลังเมื่อได้รับเงิน 500 ชั่งเพื่อสร้างที่พักแยกต่างหาก เป็นการหลีกเลี่ยงพระบัญชาขององค์จักรพรรดิ
พระสนมและจักรพรรดินี

หลังจากการสวรรคตของพระราชบิดาในปี 997 เจ้าชายจ้าว ยฺเหวียนซิ่ว ซึ่งต่อมาเปลี่ยนพระนามเป็นจ้าวเหิง ได้สืบราชบัลลังก์เป็นจักรพรรดิซ่งเจินจง เนื่องจากได้กลับมาอยู่เคียงข้างองค์จักรพรรดิ แม่นางหลิวจึงได้รับพระราชทานตำแหน่งเป็น เม่ย์เหริน (美人) ในปี 1004 และได้เลื่อนตำแหน่งเป็น ซิวอี้ (修義) ในปี 1009 หลังจากการสวรรคตของจักรพรรดินีกัว ซึ่งต่อมาได้รับพระนามหลังสิ้นพระชนม์ว่าจักรพรรดินีจางมู่ ในปี 1007 จักรพรรดิมีพระราชประสงค์จะสถาปนาพระมเหสีหลิวเต๋อเฟยขึ้นเป็นจักรพรรดินี แต่ต้องยอมแพ้หลังจากเจอแรงกดดันอย่างรุนแรงจากเหล่าขุนนาง ต่อมาในที่สุดจักรพรรดิก็ได้สถาปนาพระมเหสีหลิวเต๋อเฟยขึ้นเป็นจักรพรรดินี
ผู้สำเร็จราชการแผ่นดิน > ผู้สำเร็จราชการแทนพระองค์สมเด็จพระจักรพรรดิเจินจง

ในปี ค.ศ. 1020 จักรพรรดิเจินจงทรงพระประชวร และไม่สามารถจัดการกิจการของรัฐได้ ในเวลานี้จักรพรรดินีหลิวได้ขึ้นมามีอำนาจเบื้องหลังบัลลังก์และจัดการกิจการของรัฐทั้งหมด พระนางปกครองอย่างเป็นทางการในฐานะจักรพรรดินีผู้ทรงอำนาจและอย่างไม่เป็นทางการในฐานะผู้สำเร็จราชการแทนพระองค์ของจีนในช่วง 2 ปี ก่อนที่จักรพรรดิเจินจงจะเสด็จสวรรคต